wickkiey/tamil-wikipedia-markdown huggingface dataset:
# ஆன் ஆடம்சு மெக்பாதென்


**உலூசி ஆன் ஆடம்சு மெக்பாதென்** *(Lucy-Ann Adams McFadden)* ஓர் அமெரிக்க வானியலாளர் ஆவார். இவர் நாசா பணியாளர் ஆவார். இவர் மேரிலாந்து பல்கலைக்கழகத்தில் அறிவியல், கண்டுபிடிப்பு, புடவி திட்டத்தையும் உருவாக்கியவர் ஆவார். இவர் சிறுவருக்கான அனைத்தையும் தேடல் அறிவியல் மையத்தையும் உருவாக்கியுள்ளார்..  

## வாழ்க்கை
இவர் 1952 இல் நியூயார்க் நகரில் பிறந்தார்.இவர் தன் இளவல் பட்டத்தை ஆம்ப்சயர் கல்லூரியிலும் (1974) புவி, கோள் அறிவியலில் முதுவர் பட்டத்தை மசாசூசட் தொழில்நுட்ப நிறுவனத்திலும் (1977) தன் முனைவர் பட்டத்தை புவி, புவி இயற்பியல் பட்ட்த்தை அவாய் பல்கலிக்கழகத்திலும் (1983) பெற்றார். இவரது முனைவர் பட்ட ஆய்வுரை *Spectral reflectance of near-Earth asteroids : implications for composition, origin and evolution* என்பதாகும்.இவர் காலேஜ் பர்க்கில் உள்ள மேரிலாந்து பல்கலைக்கழகம், சாந்தியகோவில் உள்ள கலிபோர்னியா பல்கலைக்கழகத்தின் கலிபோர்னியா விண்வெளி நிறுவனம், விண்வெளித் தொலைநோக்கி அறிவியல் நிறுவனம் ஆகிய நிறுவனங்களில் பணிபுரிந்தார். நாசாவில், இவர் 4 வெசுட்ட சீரிசு குறுங்கோள் பயணத்துக்கான டான் திட்டத்திலும் ஆழ்மொத்தல், EPOXI திட்டங்களிலும் ஆய்வாளராக இருந்துள்ளார். Sஇவர் புவியண்மை வட்டணை சிறுகோள் திட்ட அறிவியல் பணிக்குழுவின் உறுப்பினராக இருந்துள்ளார்; 2007-2008 ANSMET தேட்டக்குழு உறுப்பினராக இருந்துள்ளார்; இவர் 2009 வடசூடான் அல்ம சிட்டா விண்கல் பொழிவு தேட்டக்குழுவில் உறுப்பினர் ஆவார்; இவர் 2010 நாசா கோடார்டு உயர்கல்வி, பல்க்லைக்கழகத் திட்டங்களின் தலைவராக இருந்துள்ளார்; ஆழ்மொத்தல், டான் திட்டம் ஆகியவற்றின் கல்வி, பரப்புரை நிகழ்ச்சியின் இயக்குநர்ரும் ஆவார்.  

## தேர்ந்தெடுத்த பணிகள்
- 1977, *Visible Spectral Reflectance Measurements of the Galilean Satellites of Jupiter (MORE)*
- 1999, *Encyclopedia of the solar system* ( Paul Robert Weissman, T V Johnson ஆகியோருடன்)

## விருதுகள்
- 2015 AAAS வானியல் ஆய்வுறுப்பினர்
- 2012, நாசா குழு சாதனை விருது, டான் வெசுட்டா இயக்கப் பணிக்குழு
- 2011, நாசா குழு சாதனை விருது, EPOXI அறிவியல் பணிக்குழு
- 2009, தேசிய அறிவியல் அறக்கட்டளையின் அண்டார்ட்டிகா அறிவியல் பணி விருது
- 2009, நாசா குழு சாதனை விருது, EPOXI திட்டப் பணிக்குழு
- 2009, நாசா குழு சாதனை விருது, டான் அறிவியல் இயக்கப் பணிக்குழு
- 2005, விண்வெளி முன்னணி அறக்கட்டளையின் நிலவுகை முன்னறிதல் விருது- ஆழ்தாக்கப் பணிக்குழு
- 2005, வாழ்சிங்டன் புவியியல் கழகம், சிறந்த உரையாற்றல் விருது
- 1987, ஏப்பிரலில் 3066 மெக்பாதென் சிறுகோள் பெயரிடப்பட்டது
# சம்பல்பூர்



**சம்பல்பூர்** (**Sambalpur**) இந்தியாவின் ஒடிசா மாநிலத்தின் மேற்கில் அமைந்த சம்பல்பூர் மாவட்டத்தின் தலைமையிட நகரமும், மாநகராட்சியும் ஆகும். சம்பல்பூர் நகரம், ஒடிசா மாநிலத் தலைநகரம் புவனேஸ்வரத்திற்கு மேற்கில் 300 கி.மீ. தொலைவிலும், மேற்கு வங்காளத் தலைநகரம் கொல்கத்தாவிலிருந்து 550 கி.மீ. தொலைவிலும், சத்தீஸ்கர் மாநிலத் தலைநகரம், ராய்ப்பூரின் கிழக்கில் 278 கி.மீ. தொலைவிலும் சம்பல்பூர் நகரம் உள்ளது. சம்பல்பூர் நகரம், மகாநதி ஆற்றின் கரையில் உள்ளது.  

சம்பல்பூர் நகராட்சி 1883ல் நிறுவப்பட்டது. 2013ல் சம்பல்பூர் மாநகராட்சியாக தகுதி உயர்த்தப்பட்டது.  

## போக்குவரத்து
### சாலைப்போக் குவரத்து

சம்பல்பூர் வழியாகச் செல்லும் ஆசிய நெடுஞ்சாலை 46 மற்றும்  
கொல்கத்தா - ராய்ப்பூர் நாக்பூர் - சூரத்தை இணைக்கும் தேசிய நெடுஞ்சாலை எண் 6, மாநில நெடுஞ்சாலை எண் 10 நாட்டின் பல நகரங்களுடன் இணைக்கிறது.  

### தொடருந்து நிலையம்
மூன்று நடைமேடைகள் கொண்ட சம்பல்பூர் தொடருந்து சந்திப்பு நிலையத்திலிருந்து நாள்தோறும் 68 தொடருந்துகள் நாட்டின் பல நகரங்களை இணைக்கிறது.  

## மக்கள் தொகையியல்
2011ம் ஆண்டின் மக்கட்தொகை கணக்கெடுப்பின் படி, சம்பல்பூர் மாநகரத்தின் மொத்த மக்கள் தொகை 189,366 ஆகும். அதில் ஆண்கள் 97,460 ஆகவும்; பெண்கள் 91,906 ஆகவும் உள்ளனர். ஆறு வயதிற்கு மேற்பட்டவர்களின் எண்ணிக்கை 19,759 ஆகும். சராசரி எழுத்தறிவு 85.53 % ஆகும். பாலின விகிதம், ஆயிரம் ஆண்களுக்கு 943 பெண்கள் வீதம் உள்ளனர். மொத்த மக்கள் தொகையில் இந்து சமயத்தினர் 167,963 (88.70 %) ஆகவுள்ளனர். பிற சமயத்தவர்கள் 21.30% ஆக உள்ளனர்.  

இந்நகரத்தில் சம்பல்புரி மொழி, ஒடியா மொழி, இந்தி மற்றும் ஆங்கிலம் பேசப்படுகிறது.  

## பொருளாதாரம்
சம்பல் நகரத்தின் பொருளாதாரம் வணிகத்தை நம்பியே உள்ளது.  
காடுகளில் கிடைக்கும் கெண்டு இலைகளைக் கொண்டு பீடிகள் உற்பத்தி செய்யப்படுகிறது. கைத்தறி மற்றும் ஜவுளித் தொழில் நகரமான சம்பல்பூரில் உற்பத்தியாகும் சம்பல்பூர் பட்டு மற்றும் கைத்தறிச் சேலைகள் புகழ் பெற்றதாகும்.  

சம்பல்பூரில் உள்ள இந்தியா நிலக்கரி நிறுவனத்தின் ஒரு அலகான  
மகாநதி நிலக்கரி சுரங்க நிறுவனம் ஆண்டிற்கு நிலக்கரி வெட்டி எடுக்கிறது.  

## புவியியல் & தட்பவெப்பம்

மகாநதி ஆற்றின் கரையில் அமைந்த சம்பல்பூர் நகரத்தின் மேல்புறத்தில் ஹிராகுட் அணை உள்ளது.
# மென்பொருள் உட்செருகி


**மென்பொருள் உட்செருகி** ( add-in, addin, add-on) என்பது கணிய கணித்தலில் பயன்படுத்தப்படும் மென்பொருள் வகைகளில் ஒன்றாகும். இது ஏற்கனவே பயன்பாட்டில் இருக்கும் மென்பொருளுக்கான துணை(addon) மென்பொருளாகும். அதாவது, ஒரு நிலவும் மென்பொருள் ஒன்றில் தேவைப்படும் அல்லது அதன் பயன்பாட்டில் ஒரு குறிப்பிடதக்க மேலதிக வசதியைத் தரும் மென்பொருள் ஆகும். இதனால் இத்தகைய இயல்புடைய மென்பொருளை, மென்பொருள் நீட்சி(extension) என்றும், ஏற்கனவே நிலவும் மென்பொருளின் உட்புகுந்து, ஒரு சிறப்பான செயற்பாட்டை தருவதால் *உட்செருகி* (plug-in) என்றும் அழைப்பர். நிகழ்பட விளையாட்டுகளில், இதுபோன்ற உட்செருகிகள் (Video game console emulators)அதிகமாக பயன்படுத்துகின்றன. எடுத்துக்காட்டு : பிளேஸ்டேசன் 2
# மூயெத்திலீன் கிளைக்கால் இருநைட்ரேட்டு



**மூயெத்திலீன் கிளைக்கால் இருநைட்ரேட்டு** *(Triethylene glycol dinitrate)* என்பது C<sub>6</sub>H<sub>12</sub>N<sub>2</sub>O<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டிரையெத்திலீன் கிளைக்கால் டைநைட்ரேட்டு என்ற பெயராலும் இச்சேர்மத்தை அழைப்பார்கள். மூயெத்திலீன் கிளைக்காலுடைய நைட்ரோயேற்ற ஆல்ககால் எசுத்தர் மூயெத்திலீன் கிளைக்கால் இருநைட்ரேட்டு ஆகும். வெடிமருந்துகளிலும் ஏவூர்திகளிலும் ஆற்றல் வாய்ந்த நெகிழியாக்கியாக இதைப் பயன்படுத்துகிறார்கள். இச்சேர்மத்தின் கட்டமைப்பை O2N-O-CH2CH2-O-CH2CH2-O-CH2CH2-O-NO2 என்ற வேதிவாய்ப்பாட்டால் குறிப்பிடுவார்கள். எண்ணெய்பசையுடன் கூடிய வெளிர் மஞ்சள் நிறத்தில் நீர்மமாக இது காணப்படுகிறது. கிட்டத்தட்ட நைட்ரோகிளிசரின் போல இருக்கும் இச்சேர்மத்தை முமெத்திலோல்யீத்தேன் முந்நைட்ரேட்டுடன் சேர்த்து பொதுவாகப் பயன்படுத்துவார்கள்.  

மூயெத்திலின் கிளைக்கால் இரு நைட்ரேட்டு, ஈரெத்திலீன் கிளைக்கால் இரு நைட்ரேட்டு, முமெத்திலோல்யீத்தேன் முந்நைட்ரேட்டு போன்ற சேர்மங்களை நைட்ரோகிளிசரினுக்கு மாற்றாக ஏவூர்திகளில் பயன்படுத்த பரிசீலித்து வருகிறார்கள்.
# மக்கள் நீதி மய்யம்


**மக்கள் நீதி மய்யம்** (*Makkal Neethi Maiyam*) என்பது நடிகர் கமல்ஹாசனால் தொடங்கப்பட்ட அரசியல் கட்சியாகும். கமல்ஹாசன் இந்த கட்சியின் நிறுவனத்தலைவர் ஆவார்.  

## தொடக்கம்
பிப்ரவரி 21, 2018 இல் மதுரை ஒத்தக்கடை மைதானத்தில் நிகழ்ந்த பொதுக்கூட்டத்தில் கமல் தம் கட்சிப் பெயர் மற்றும் கொடியை ஏற்றி வைத்தார். இந்தப் பொதுக்கூட்டத்தில், தில்லி முதல்வர் அரவிந்த் கெஜ்ரிவால், டெல்லி சட்டமன்ற உறுப்பினரும், முன்னாள் சட்ட அமைச்சருமான சோம்நாத் பாரதி மற்றும் விவசாயிகள் சங்க ஒருங்கிணைப்பாளர் பி. ஆர். பாண்டியன் ஆகியோர் பங்கேற்றனர். கேரள முதல்வர் பினராயி விஜயன் காணொளிக் காட்சி மூலம் கமல்ஹாசனுக்கு வாழ்த்து தெரிவித்தார்.  

கமல்ஹாசன் தனது டுவிட்டர் பக்கத்தில் ”நாம் கனவு காண்கிறோம். ஒரு புதிய கட்சி, ஒரு புதிய பாதை, ஒரு புதிய கொள்கை. ‘மக்கள் நீதி மய்யம்’ தமிழகம் விழித்தெழட்டும்’’ என்று பதிவிட்டார்.  

## கட்சியின் பொறுப்பாளர்கள்
மக்கள் நீதி மய்யம் கட்சித் தலைவர் கமல்ஹாசன், கட்சியின் பொதுச் செயலாளர் பொறுப்பை அருணாசலம் ஏற்றார். துணைத் தலைவர்களாக மவுரியா, தங்கவேலு இருந்தனர்.  

## கட்சியின் சின்னம் மற்றும் கொள்கை
கட்சியின் சின்னத்தில் உள்ள 6 கைகள் 6 மாநிலங்களையும், மற்றும் நடுவில் உள்ள நட்சத்திரம் மக்களைக் குறிக்கும். மக்களையும், நீதியையும் மய்யமாக வைத்து தொடங்கப்பட்ட கட்சி *மக்கள் நீதி மய்யம்* என்று கமல் கூறினார். தேர்தல் ஆணையத்தால் மக்கள் நீதி மய்யத்திற்கு "கை மின்விளக்கு" சின்னம் ஒதுக்கப்பட்டது.  

## 2019 நாடாளுமன்ற தேர்தல்
- இந்த நாடாளுமன்றத் தேர்தலில் தமிழ்நாடு மற்றும் புதுச்சேரி உட்பட 40 தொகுதிகளுக்கும் மக்கள் நீதி மய்யம் சார்பில் மக்களவை உறுப்பினர்கள் பட்டியல்களை தலைவர் கமலஹாசன் வெளியிட்டார்.
- இதில் பெரம்பலூர் தொகுதி மநீம வேட்பாளர் அருள்பிரகாசம் மற்றும் காஞ்சிபுரம் தொகுதி இந்தியக் குடியரசுக் கட்சி (கூட்டணிக் கட்சி) வேட்பாளர் தங்கராஜ் ஆகியோரின் வேட்புமனு தாக்குதல் நிராகரிக்கப்பட்டது.

## 2021 சட்டமன்றத் தேர்தல்
- இத்தேர்தலில் மக்கள் நீதி மய்யம் கட்சி தலைவர் கமலஹாசன் தலைமையிலான கூட்டணியில் நடிகர் சரத்குமாரின் அகில இந்திய சமத்துவ மக்கள் கட்சி, பச்சைமுத்து பாரிவேந்தரின் இந்திய ஜனநாயகக் கட்சி, கே. எம். சரீப்பின் தமிழக மக்கள் ஜனநாயக கட்சி, கர்நாடகத்தை சேர்ந்த முன்னாள் முதல்வரும், இந்திய பிரதமருமான தேவ கவுடாவின் மதச்சார்பற்ற ஜனதா தளம் இடம் பெற்று இருந்தனர்.
- மேலும் மநீம சார்பில் தலைவர் கமலஹாசன் வெற்றி பெற்று ஆட்சி அமைப்பார் அல்லது தமிழக சட்டமன்றத்தில் பலமான எதிர்கட்சி தலைவராக விளங்குவார் என்று கட்சியின் ஆதரவாளர்கள் மற்றும் தமிழக மக்கள் நினைத்த போது அனைத்திற்க்கும் மாறாக கட்சி சார்பில் போட்டியிட்ட அனைத்து சட்டமன்ற உறுப்பினர்கள் மற்றும் கூட்டணி கட்சி சட்டமன்ற உறுப்பினர்களும் தோற்று போனார்கள்.
- மேலும் கோவை தெற்கு தொகுதியில் போட்டியிட்ட மக்கள் நீதி மய்யம் கட்சி தலைவர் கமல்ஹாசன் தோற்று போனார்.
- பின்னர் இக்கட்சியின் தோல்விக்கு காரணம் தலைவர் கமல்ஹாசன் அவர்கள் தேர்தல் பிரச்சார களத்தில் தமிழக அரசியலில் அதிமுக–பாஜக ஆட்சியை விமர்சித்த அளவிற்கு கடந்த 50 வருட காலமாக தமிழகத்தை ஆண்டு வந்த திமுக ஆட்சியையும், 50 வருட கால மத்திய காங்கிரஸ் ஆட்சியை கடுமையாக விமர்சிக்காமல் போனதாலே அவர்கள் தோல்விக்கு காரணம் என்றும் கூறப்படுகிறது.
- அதைவிட தேர்தல் களத்தில் மநீம தலைவர் கமலஹாசன் அவர்கள் தனது கூட்டணிக்கு கடந்த காலத்தில் இந்தியாவை ஊழலில் தலைக்க செய்த காங்கிரஸ் கட்சியை அழைத்தது. கமலஹாசனின் கட்சி ஆதரவாளர்கள், ரசிகர்கள் மற்றும் பொது மக்களிடையேவும் பெரும் பின்னடைவை ஏற்படுத்தியது என்றும் கூறப்படுகிறது.
# வி. சேகர் (அரசியல்வாதி)



**வெ. சேகர்** (V. Sekar) ஓர் இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் தற்போதைய உறுப்பினரும் ஆவார். 2016 ஆவது ஆண்டில் நடந்த தமிழ்நாடு சட்டமன்றத் தேர்தலில் பட்டுக்கோட்டை தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2016 | பட்டுக்கோட்டை | அஇஅதிமுக | } |
# வி. அருணாசலம்



**வி. அருணாசலம்த்தேவர்** (V. Arunachala Thevar) ஓர் இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த சட்டமன்றத் தேர்தலில் பட்டுக்கோட்டை தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | பட்டுக்கோட்டை | இந்திய தேசிய காங்கிரசு | 44.39 | } |
# நாடிமுத்து



**நாடிமுத்து** (Nadimuthu) ஓர் இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் பட்டுக்கோட்டை தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1952 | பட்டுக்கோட்டை | இந்திய தேசிய காங்கிரசு | } |
# மத்ரியோஷ்கா பொம்மை



**மத்ரியோஷ்கா பொம்மை** (*matryoshka doll*; ), மேலும் **உருசிய கூடு பொம்மை** அல்லது **உருசிய பொம்மை**, என்பது மரத்தால் செய்யப்பட்ட மர பொம்மைகள் தொகுப்பு ஆகும். இவை ஒன்றினுள் ஒன்று வைப்பதுபோல சிறியது அதைவிட சிறியது என்ற அளவோடு இருக்கும். மத்ரியோஷ்கா என்றால். அன்னை என்று பொருள் வரும் லத்தீன் சொல்லான மேட்ரனிலிருந்து திரிந்து இந்தப் பெயர் வந்துள்ளது.  

ஒரு தொகுப்பு மத்ரியோஷ்கா பொம்மையைத் திறந்தால் இன்னொரு பொம்மை. அந்தப் பொம்மையைத் திறந்தால் இன்னொரு குட்டி பொம்மை என ஆறு பொம்மைகளைத் தன் வயிற்றுக்குள் வைத்திருக்கும் ஏழாவது பெரிய பொம்மையே மத்ரியோஷ்கா.  

உருசியாவின் நாட்டுப்பற கைவினைஞர்களான வசீலிவிச் பெட்ரோவிச் ஜ்வெஸ்டோக்கின், சவ்வ அய்வனோவிச் மமோன்தவ் என்ற இருவரும் சேர்ந்து 1890 இல் வடிவமைத்த பொம்மைத் தொகுப்பு இது. குண்டான இளம் கிராமத்து உருசியப் பெண்ணின் சாயலில் முதல் பொம்மையை உருவாக்கினார்கள். பின்னர் வெளி பொம்மையான மத்ரியோஷ்காவுக்குப் பாரம்பரிய உருசிய உடையான சராஃபனை அணிந்ததுபோல வடிவமைத்து அழகூட்டினர். அம்மாவே குடும்பத் தலைவராக இருந்த உருசியக் குடும்ப முறையைக் குறிப்பதாக பெரிய பொம்மை அமைந்துள்ளது. அதற்குள் பெண் குழந்தைகளும் ஆண் குழந்தைகளும் சிறிய மர பொம்மைகளாக உள்ளன. மத்ரியோஷ்கா பொம்மைகளாக விசித்திரக் கதைப் பாதிரங்களில் இருந்து சோவியத் தலைவர்களின் உருவத்தில்கூட பொம்மைகள் கிடைக்கின்றன.  

## வரலாறு

முதன் முதலில் இந்த பொம்மைகளை வஸீலிவிச் பெட்ரோவிச் ஜ்வெஸ்டோக்கின், சவ்வ அய்வனோவிச் மமோன்தவ் ஆகிய இரு நாட்டுப்புற கைவினைஞர்கள் சேர்ந்து 1890 வடிவமைத்தனர் . இந்த மொம்மைக்குள் ஒன்றினுள் ஒன்றாக பெண் குழந்தைகளும் ஆண் குழந்தைகளும் சிறிய மர பொம்மைகளாக உருவாக்கப்பட்டன. வெளி பொம்மையான மத்ரியோஷ்காவுக்குப் பாரம்பரிய உருசிய உடையான சராஃபனை அணிந்ததுபோல வடிவமைத்தனர். அதற்குள் பெண் குழந்தைகளும் ஆண் குழந்தைகளும் சிறிய மர பொம்மைகளாக உள்ளதாக வடிவமைக்கப்பட்டன.  

1900 ஆம் ஆண்டில் பிரான்சின் தலைநகர் பாரிசில் நடைபெற்ற சர்வதேசக் கண்காட்சியில்தான் காட்சிப்படுத்தப்பட்ட மத்ரியோஷ்கா பொம்மைகள் உலகமெங்கும் ரசிகர்களைப் பெற்றது. வெவ்வேறு நாடுகள், கலாசாரங்களைச் சேர்ந்தவர்கள் தங்களைக் கவர்ந்த கதைகளின் தாக்கத்தில் மத்ரியோஷ்கா பொம்மைகளை உருவாக்க ஆரம்பித்தனர்.
# மகாநதி நிலக்கரி சுரங்க நிறுவனம்



**மகாநதி நிலக்கரி சுரங்க நிறுவனம்** (**Mahanadi Coalfields Limited** (**MCL**) இந்தியாவின் ஒடிசா மாநிலத்தில் நிலக்கரி வெட்டு எடுக்கும் இந்திய அரசின் பொதுத் துறை நிறுவனம் ஆகும். இந்தியா நிலக்கரி நிறுவனத்தின் எட்டு துணை நிறுவனங்களில், மகாநதி நிலக்கரி சுரங்க நிறுவனம் ஒன்றாகும்.  

இதன் தலைமையகம் ஒடிசா மாநிலத்தின் சம்பல்பூர் நகரத்தில் உள்ளது.  

1992ல் நிறுவப்பட்ட, மகாநதி நிலக்கரி சுரங்க நிறுவனம், மேற்கு ஒடிசா மாநிலத்தின் சம்பல்பூர் நகரத்தை தலைமையிடமாகக் கொண்டு, சத்தீஸ்கர் - ஒடிசா மாநிலங்களின் எல்லைப்பகுதிகளில் உள்ள சுரங்கங்களிலிருந்து நிலக்கரி வெட்டி எடுக்கும் பணி மேற்கொள்கிறது. மகாநதி நிலக்கரி நிறுவனம் ஏழு திறந்த வெளி சுரங்கங்களையும், மூன்று நிலத்தடி சுரங்கங்களையும், 22,259 ஊழியர்களையும் கொண்டுள்ளது.  

45 இடங்களில் சுரங்கம் தோண்டும் பணிக்கு, இந்திய அரசின் அனுமதி பெற்றுள்ள இந்நிறுவனம் நாளொன்றுக்கு 190.83 மெட்ரிக் டன் நிலக்கரி தோண்டி எடுக்கிறது.  

இந்திய அரசின் பொதுத்துறை நிறுவனங்களில் ஒன்றான இந்நிறுவனம், சிறு நவரத்தின மதிப்பைப் பெற்றதாகும்.  

## இதனையும் காண்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# ராகவன் சீதாராமன்

டாக்டர். **ராகவன் சீதாராமன்** தோஹா வங்கி தலைமை செயல் அதிகாரி. 1978ம் ஆண்டில் தொடங்கப்பட்ட தோஹா வங்கி கத்தார் நாட்டின் மிகப்பெரிய வணிக வங்கியாகும், r. 2015 ம் ஆண்டில் போபர்ஸ் வணிக இதழ் வெளியிட்ட அரபு உலகின் ஆளுமைமிக்க இந்தியர்களின் பட்டியலில் ஆறாம் இடம் வழங்கியது.  

## இளமை மற்றும் கல்வி
தஞ்சையில் பிறந்த இவரின் தந்தை ஓர் இந்தி பேராசிரியர், பள்ளி கல்வியை தஞ்சையில் பயின்று தனது இளங்கலை வணிகவியல் பட்டத்தை சென்னை பல்கலைகழகத்தில் பெற்றார் .  

பன்னாட்டு பல்கலைக்கழகங்களிலும் முனைவர் பட்டம் பெற்றுள்ளார்  

## வாழ்க்கை
சீதாராமன் அவர்கள்  மும்பை  மற்றும் மஸ்கட் ஆகிய நகரங்களில் தணிக்கை ஆலோசகராக பணியாற்றி பின்னர் 2002ம் ஆண்டு தோஹா வங்கியின் இணைச்செயல் அதிகாரியாக பதவியேற்றார், செயல் திறமையின் காரணமாக 2007ம் ஆண்டு செப்டம்பர் மாதம் முதல் வங்கியின் தலைமை செயல் அதிகாரியாக செயல்பட்டு வருகிறார்  

## விருதுகள்
வங்கி துறையில் சிறந்து விளங்கியமைக்காக 2009ம் ஆண்டு இந்திய நடுவண் அரசின் வாழ்நாள் சாதனையாளர் விருது வழங்கப்பட்டது .2011ம் ஆண்டு தமிழக அரசின் கலைமாமணி விருது வழங்கி கௌரவிக்கப்பட்டார்.
# அன்புள்ள அப்பா



**அன்புள்ள அப்பா** (*Anbulla Appa*)  
1987 ஆவது ஆண்டில் ஏ. சி. திருலோகச்சந்தர் இயக்கத்தில் வெளியான ஓர் இந்தியத் தமிழ்த் திரைப்படமாகும். ஏ. சி. திருலோகச்சந்தர் இயக்கிய இத்திரைப்படத்தை ஏவிஎம் திரைப்படத் தயாரிப்பகம் தயாரித்த இத்திரைப்படத்தில் சிவாஜி கணேசன், நதியா, ரகுமான் ஆகியோர் முக்கிய வேடங்களில் நடித்திருந்தனர். இது திருலோகச்சந்தர் தனது ஓய்வுக்கு முன்பு இறுதியாக இயக்கிய திரைப்படமாகும்.  

## நடிகர்கள்
- சிவாஜி கணேசன்
- இரகுமான்
- நதியா
- சங்கீதா
- ஜெய்கணேஷ்
- வி. கே. ராமசாமி
- மனோரமா
- வினு சக்ரவர்த்தி

## பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தார். கவிஞர் வைரமுத்து பாடல்களை எழுதினார்.  

| **எண்** | **பாடல்** | **பாடகர்கள்** | **பாடலாசிரியர்** |
| --- | --- | --- | --- |
| 1 | அன்புத் தாயே | கே. ஜே. யேசுதாஸ் | வைரமுத்து |
| 2 | மரகத வள்ளிக்கு மணக்கோலம் | கே. ஜே. யேசுதாஸ் |  |
| 3 | அத்தைக்குப் பிறந்தவள் | கே. ஜே. யேசுதாஸ், எஸ். பி. சைலஜா |  |
| 4 | இது பால் வடியும் | கே. ஜே. யேசுதாஸ், எஸ். பி. சைலஜா |  |
| 5 | அன்புள்ள அப்பா | எஸ். பி. பாலசுப்பிரமணியம், எஸ். பி. சைலஜா | } |
# பிஃரிநெட்



**பிஃரிநெட்** (Freenet) என்பது அகஇணைய உலாவிகளில் ஒன்றாகும். இது திறமூல/கட்டற்ற மென்பொருட்களால் உருவாக்கப்பட்டுள்ளது.  
1999 ஆம் ஆண்டு எடின்பெர்க் பல்கலைக் கழக மாணவர்களின் திட்டப்பணி வழியே இது உருவாக்கப்பட்டது. ஒரு கணினியிலிருந்து தரவுகள், வழங்கியை அடையும் முன்பே, மறைமுக குறியாக்கம் நடைபெறுவதாலும், நிலையான ஒரு நடுநிலை வழங்கி இதற்கு இல்லாமையாலும், அதன் ஊழியரே எண்ணினாலும், பிறரின் அனுமதியில்லாத் தரவுகளைக் காண இயலாது என்பதாலும், இந்த உலாவி பாதுகாப்பனதாகவும், தனிநபர் உரிமையைப் பறிக்காததாகவும் இருக்கிறது.
# பொதுத்துறை நவரத்தின நிறுவனங்கள்

**பொதுத்துறை நவரத்தின நிறுவனங்கள்**, இந்திய அரசின் கட்டுப்பாட்டில் ஏறத்தாழ 300 பொதுத்துறை நிறுவனங்கள் உள்ளது. அவற்றுள் 181 பொதுத்துறை நிறுவனங்களின் பங்குகள் இந்தியப் பங்குச் சந்தையில் பட்டியலிடப்பட்டுள்ளது.  

நிகர சொத்து மதிப்பு மற்றும் இலாபம் ஈட்டும் அடிப்படையில் பொதுத்துறை நிறுவனங்களை, மகா நவரத்தின நிறுவனங்கள், நவரத்தின நிறுவனங்கள் மற்றும் சிறு நவரத்தின நிறுவனங்கள் என மூன்றாக வகைப்படுத்தப்பட்டுள்ளது.  

21 சூலை 2014 நிலவரத்தின் படி, இந்திய அரசின் பொதுத் துறை நிறுவனங்களில் 7 நிறுவனங்கள் மகாநவரத்தினம் தகுதியும், 16 நிறுவனங்கள் நவரத்தினம் தகுதியும், 71 நிறுவனங்கள் சிறு நவரத்தினம் தகுதியும் கொண்டுள்ளது.  
- ரெயில்டெல்
- என் எச் பி சி நிறுவனம்

## சிறு நவரத்தின நிறுவனங்கள்
சிறு நவரத்தினம் நிறுவனங்களின் நிதி நிலைமை, நிகர மதிப்பு, வருவாய், ஈட்டும் இலாப அடிப்படையில், முதல் வகை மற்றும் இரண்டாம் வகை என இரண்டாக வகைப்படுத்தியுள்ளனர்.  
### முதல் வகை சிறு நவரத்தின நிறுவனங்கள்
- இந்திய வானூர்தி நிலையங்கள் ஆணையம்
- பால்மர் லாறீ நிறுவனம்
- பாரத் டைனமிக்ஸ் லிமிடெட்
- பிஎஸ்என்எல்
- மத்திய சேமிப்புக் கிடங்கு கழகம்
- இந்தியக் கடல் தூர்வாரும் நிறுவனம்
- கார்டன் ரீச் கப்பல் கட்டும் நிறுவனம்
- இந்துஸ்தான் காப்பர் நிறுவனம்
- இந்துஸ்தான் செய்தித்தாள் உற்பத்தி நிறுவனம்
- வீட்டுவசதி மற்றும் நகர வளர்ச்சி நிறுவனம்
- இந்திய அரிய வகை கனிமங்கள் நிறுவனம்
- புதிய மற்றும் புதுப்பிக்கத்தக்க ஆற்றல் வளர்ச்சி முகமை
- இர்க்கொன் நிறுவனம்
- மசாகன் கப்பல் கட்டும் நிறுவனம்
- இந்திய மாங்கனீசு நிறுவனம்
- மிஸ்ரா உலோகக் கனிம நிறுவனம்
- தேசிய விதைகள் நிறுவனம் (National Seeds Corporation)
- நுமலிகர் எண்ணெய் சுத்திகரிப்பு நிறுவனம்
- பவன் ஹன்ஸ் நிறுவனம்
- இராஷ்டிரிய பெர்டிலைசர்ஸ் மற்றும் கெமிக்கல்ஸ்
- வடக்கு நிலக்கரி வயல்கள்
- மத்திய நிலக்கரி வயல்கள் நிறுவனம்
- தென்கிழக்கு நிலக்கரி வயல்கள் நிறுவனம்
- மேற்கு நிலக்கரி வயல்கள் நிறுவனம்
- மகாநதி நிலக்கரி சுரங்க நிறுவனம்
- தேசிய சிறுதொழில் கழகம்
- ஆந்திரிக்சு கழகம்
- பாரத் கற்கரி நிறுவனம்
- பாரத் எர்த் மூவர்ஸ் லிமிடெட்
- பிரிட்ஜ் மற்றும் ரூப் நிறுவனம் (இந்தியா)
- கொச்சி கப்பல் கட்டுந்துறை
- எண்ணூர் துறைமுகம்
- கோவா கப்பல் கட்டுந்துறை
- இந்தியச் சுற்றுலா வளர்ச்சிக் கழகம்
- இந்திய தொடர்வண்டி உணவு வழங்கல் மற்றும் சுற்றுலாக் கழகம்
- குதிரைமுக இரும்பு கனிம நிறுவனம்
- மங்களூர் எண்ணெய் சுத்திகரிப்பு மற்றும் பெட்ரோ கெமிக்கல்ஸ் நிறுவனம்
- உலோகங்கள் மற்றும் கனிம வணிகக் கழகம்
- தேசிய உரங்கள் நிறுவனம்
- தேசிய புனல் மின் கழகம் என் எச் பி சி லிமிடெட்
- வடகிழக்கு மின்சக்தி கழகம்

### இரண்டாம் வகை சிறு நவரத்தின நிறுவனங்கள்

## இதனையும் காண்க
- இந்திய அரசின் பொதுதுறை நிறுவனம்
# ஆனந்த் (திரைப்படம்)



**ஆனந்த்** 1987 ஆவது ஆண்டில் சி. வி. இராசேந்திரன் இயக்கத்தில் வெளிவந்த ஒரு தமிழ்த் திரைப்படமாகும். சிவாஜி புரொடக்சன்சு  
தயாரித்த இத்திரைப்படத்தில் பிரபு, இராதா, ஜெயஸ்ரீ ஆகியோர் முக்கிய வேடங்களில் நடித்திருந்தனர். இது தெலுங்கில் வெளியான *மஜ்னு* திரைப்படத்தின் மறுஆக்கம் ஆகும்.  

## நடிகர்கள்
- பிரபு
- இராதா
- ஜெயஸ்ரீ
- சின்னி ஜெயந்த்
- உசிலைமணி
- குள்ளமணி

## பாடல்கள்
இத்திரைப்படத்திற்கு இளையராஜா இசையமைத்தார். அனைத்து பாடல்களையும் கங்கை அமரன் இயற்றினார்.  

| **எண்.** | **பாடல்** | **பாடகர்கள்** | **வரிகள்** |
| --- | --- | --- | --- |
| 1 | "ஆராரோ ஆராரோ" | லதா மங்கேஷ்கர் | கங்கை அமரன் |
| 2 | "ஐ வாண்ட் டு டெல் யூ சம்திங்" | எஸ். பி. பாலசுப்பிரமணியம் |  |
| 3 | "ஓல குடிசையிலே" |  |  |
| 4 | "தொடாத தாளம்" | எஸ். பி. பாலசுப்பிரமணியம் , எஸ். ஜானகி |  |
| 5 | "ஹே யூ கம்" | எஸ். பி. பாலசுப்பிரமணியம் |  |
| 6 | "பூவுக்கு பூவளே" |  |  |
# கேணி (திரைப்படம்)


**கேணி** (Keni), எம். ஏ. நிஷாத் இயக்கத்தில், சஜீவ். பி. கே, ஆன் சஜீவ் ஆகியோரின் தயாரிப்பில் வெளியாகவுள்ள தமிழ்த்திரைப்படம். இத்திரைப்படம் ஒரேநேரத்தில் தமிழிலும், மலையாளத்தில் உருவானது ஜெயப்பிரதா, பார்த்திபன், ரேவதி, அர்ச்சனா ஆகியோர் இத்திரைப்படத்தில் முதன்மைப்பாத்திரங்களில் நடித்துள்ளர். இத்திரைப்படம் எம். ஜெயச்சந்திரன், பிஜிபால் ஆகியோரின் இசையிலும், நௌசத் செரிஃப்பின் ஒளிப்பதிவிலும், சிறீகுமார் நாயரின் படத்தொகுப்பிலும் பெப்ருவரி 23, 2018இல் திரையரங்குகளில் வெளியாகியுள்ள தமிழ்த்திரைப்படம்.  
## நடிப்பு

- ஜெயப்பிரதா - இந்திராவாக
- ரேவதி
- அர்ச்சனா
- அனு ஹாசன்
- ரேகா
- பார்வதி நம்பியார்
- பார்த்திபன்
- நாசர்
- பசுபதி
- தலைவாசல் விஜய்
- எம். எசு. பாசுகர்
- ஜாய் மேத்யூ
- ரெஞ்சி பணிக்கர்
- இந்திரன்ஸ்
- பகத் மேனுயல்

## கதை
ஏரிகளும் குளங்களும் காணமல் போவது. நிலத்தடி நீர்மட்டம் நாளுக்குநாள் கீழே செல்வது என்று நீர்த்தேவை மக்களின் அடிப்படை சிக்கலாக மாறிவிட்டது. நீர் சார்ந்த அடிப்படைச் சிக்கல்களை இப்படம் விவரிக்கின்றது.காற்று, வானம், நிலம் போல இம்மண்ணில் வாழும் உயிரிகள் எல்லாவற்றிற்கும் பொதுவானது நீர். நீர் அனைத்து உயிரிகளுக்குமான அடிப்படைத்தேவை என்பதை இப்படம் வலியுறுத்துகின்றது.  
## படப்பணிகள்
1956ஆம் ஆண்டில் கேரள மாநிலம் உருவானபோது நிகழ்வதுபோல் இப்படத்தின் கதை எழுதப்பட்டுள்ளது.  
## இசை

தமிழ் வடிவத்தில்  

இத்திரைப்படத்திற்கு எம். ஜெயச்சந்திரனும், பிஜிபாலும் இசையமைத்துள்ளார். இப்படத்தின் பாடல்களை பி. கே. ஹரிநாராயணன், பழனிபாரதி ஆகியோர் எழுதியுள்ளனர். இப்படத்தின் மலையாள வடிவில் கே. ஜே. யேசுதாசும், எஸ். பி. பாலசுப்பிரமணியமும் தளபதி திரைப்படத்திற்குப்பிறகு 27 ஆண்டுகள் கழித்து ஒன்றாக இணைந்துப் பாடியுள்ளனர்.
# சி. வி. இராசேந்திரன்


**சி. வி. இராசேந்திரன்** (இறப்பு: ஏப்ரல் 1, 2018) ஓர் இந்தியத் திரைப்படத் தயாரிப்பாளர் மற்றும் இயக்குநர் ஆவார். தமிழ், தெலுங்கு, மலையாளம், கன்னடம், இந்தி மொழித் திரைப்படங்களில் பணியாற்றியுள்ளார். இவர் முன்னணி தமிழ்த் திரைப்பட இயக்குநர்களில் ஒருவரான ஸ்ரீதரின் சகோதரர் ஆவார்.  

## திரைப்படத் துறை
### இயக்கிய தமிழ்த் திரைப்படங்கள்
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1963 | *நெஞ்சம் மறப்பதில்லை* | தமிழ் | துணை இயக்குநர் |
| 1964 | *காதலிக்க நேரமில்லை* | தமிழ் | துணை இயக்குநர் |
| 1964 | *கலைக்கோவில்* | தமிழ் | துணை இயக்குநர் |
| 1965 | *வெண்ணிற ஆடை* | தமிழ் | துணை இயக்குநர் |
| 1966 | *கொடிமலர்* | தமிழ் | துணை இயக்குநர் |
| 1967 | *நெஞ்சிருக்கும் வரை* | தமிழ் | துணை இயக்குநர் |
| 1967 | *அனுபவம் புதுமை* | தமிழ் |  |
| 1968 | *கலாட்டா கல்யாணம்* | தமிழ் |  |
| 1969 | *நில் கவனி காதலி* | தமிழ் |  |
| 1970 | *வீட்டுக்கு வீடு* | தமிழ் |  |
| 1971 | *புதிய வாழ்க்கை* | தமிழ் |  |
| 1971 | *சுமதி என் சுந்தரி* | தமிழ் |  |
| 1972 | *நவாப் நாற்காலி* | தமிழ் | கோமல் சுவாமிநாதன் எழுதிய நாடகக் கதை |
| 1972 | *ராஜா* | தமிழ் | *ஜொனி மேரா நாம்* இந்தித் திரைப்படத்தின் தமிழாக்கம் |
| 1972 | *நீதி* | தமிழ் | *துஷ்மன்* இந்தித் திரைப்படத்தின் தமிழாக்கம் |
| 1973 | *நியாயம் கேட்கிறோம்* | தமிழ் |  |
| 1973 | *பொன்னூஞ்சல்* | தமிழ் |  |
| 1973 | மனிதரில் மாணிக்கம் | தமிழ் |  |
| 1974 | *என் மகன்* | தமிழ் | *பி-இமான்* இந்தித் திரைப்படத்தின் தமிழாக்கம் |
| 1974 | *சிவகாமியின் செல்வன்* | தமிழ் | *ஆராதனா* இந்தித் திரைப்படத்தின் தமிழாக்கம் |
| 1974 | *வாணி ராணி* | தமிழ் | *சீதா ஔர் கீதா* இந்தித் திரைப்படத்தின் தமிழாக்கம் |
| 1975 | *மாலை சூடவா* | தமிழ் |  |
| 1976 | *உனக்காக நான்* | தமிழ் | *நாமக் அராம்* இந்தித் திரைப்படத்தின் தமிழாக்கம் |
| 1978 | *வாழ்த்துங்கள்* | தமிழ் |  |
| 1980 | *உல்லாசப்பறவைகள்* | தமிழ் |  |
| 1981 | *கர்ஜனை* | தமிழ் |  |
| 1982 | தியாகி | தமிழ் |  |
| 1982 | *சங்கிலி* | தமிழ் |  |
| 1982 | லாட்டரி டிக்கட் | தமிழ் |  |
| 1982 | புதியதீர்ப்பு | தமிழ் |  |
| 1983 | *சந்திப்பு* | தமிழ் |  |
| 1984 | *வாழ்க்கை* | தமிழ் |  |
| 1984 | *ராஜா வீட்டு கண்ணுக்குட்டி* | தமிழ் |  |
| 1984 | *உங்க வீட்டு பிள்ளை* | தமிழ் |  |
| 1985 | உனக்காக ஒரு ரோஜா | தமிழ் |  |
| 1985 | *பெருமை* | தமிழ் |  |
| 1986 | பொய் முகங்கள் | தமிழ் |  |
| 1986 | ராஜா நீ வாழ்க | தமிழ் |  |
| 1987 | *ஆனந்த்* | தமிழ் | மஜ்னு இந்தித் திரைப்படத்தின் தமிழாக்கம் |
| 1989 | *சின்னப்பதாஸ்* | தமிழ் | } |

### தயாரிப்புகள்
| ஆண்டு | திரைப்படம் | மொழி | நடிகர் | இயக்குநர் | குறிப்புகள் |  |
| --- | --- | --- | --- | --- | --- | --- |
| 1997 | ஒன்ஸ்மோர் | தமிழ் | சிவாஜி கணேசன், விஜய் | எஸ். ஏ. சந்திரசேகர் |  |  |
| 1994 | வியட்நாம் காலனி | தமிழ் | பிரபு, வினிதா | சந்தான பாரதி | *வியட்நாம் காலனி*' இந்தித் திரைப்படத்தின் தமிழாக்கம் | } |
# தா. வீராசாமி



**தா. வீராசாமி** ஓர் இந்திய அரசியல்வாதியும், தமிழ்நாடு சட்டமன்றத்தின் ஒரத்தநாடு சட்டமன்றத் தொகுதியின் முன்னாள் உறுப்பினரும் ஆவார். 1980 ஆண்டில் நடந்த தமிழ்நாடு சட்டமன்றத் தேர்தலில், தஞ்சாவூர் மாவட்டத்தின் தொகுதிகளில் ஒன்றான ஒரத்தநாடு சட்டமன்றத் தொகுதியில் இந்திய தேசிய காங்கிரசின் சார்பாகவும், 1984 ஆவது ஆண்டில் நடைபெற்ற சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பாகவும் போட்டியிட்டு வெற்றி பெற்றார். இவர் உணவுத்துறை மற்றும் வணிகவரித்துறை அமைச்சராக இருந்தார்.. தஞ்சாவூர் மாவட்டத்தில் உள்ள ஒரத்தநாடு தாலுகாவின் வெள்ளுரில் எம்.தண்டவமூர்த்தி அதிகைமான், சொர்ணத்தம்மாள் தம்பதியருக்கு மூன்றாவது மகனாகப் பிறந்தார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | ஒரத்தநாடு | அஇஅதிமுக | 50.53 |  |
| 1984 | ஒரத்தநாடு | அஇஅதிமுக | 44.21 | } |
# அழகு. திருநாவுக்கரசு



**அழகு. திருநாவுக்கரசு** (Azhagu. Thirunavukkarasu) ஓர் இந்திய அரசியல்வாதியும்  
தமிழ்நாடு அமைச்சரவையின் முன்னாள் அமைச்சரும் ஆவார்.  

இவர் திருவாரூர் மாவட்டம், எடமேலையூரைச் சேர்ந்தவர். . தஞ்சாவூர், திருவாரூர், நாகப்பட்டினம் மாவட்டங்களை உள்ளடக்கிய ஒருங்கிணைந்த தஞ்சை மாவட்ட அதிமுக செயலாளராக பணியாற்றியவர்.  

1991ஆவது ஆண்டில் நடந்த தமிழ்நாடு சட்டமன்றத் தேர்தலில் ஒரத்தநாடு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்று. 1991ம் ஆண்டு முதல் 1996ம் ஆண்டு வரை தமிழக உள்ளாட்சித்துறை அமைச்சராக பணியாற்றியுள்ளார். பின்னர் திமுகவில் இணைந்து அதன் விவசாய தொழிலாளர் அணி செயலாளராக பணியாற்றி 2015ம் ஆண்டு காலமானார்.  

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1991 | ஒரத்தநாடு | அஇஅதிமுக | } |
# பி. இராசமாணிக்கம்



**பி. இராசமாணிக்கம்** தமிழக அரசியல்வாதியும், தமிழக சட்டமன்றத்தின் ஒரத்தநாடு சட்டமன்றத் தொகுதியின் முன்னாள் உறுப்பினரும் ஆவார். 1996 ஆவது ஆண்டில் நடந்த சட்டமன்றத் தேர்தலில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1996 | ஒரத்தநாடு | திராவிட முன்னேற்றக் கழகம் | } |
# பிரொக்டர் அன்ட் கேம்பிள்



2014 ஆம் ஆண்டில், பி & ஜியின் விற்பனை 83.1 பில்லியன் டாலர் ஆகும். ஆகஸ்ட் 1, 2014 அன்று, பி & ஜி நிறுவனமானது நிறுவனத்தின் மொத்த இலாபத்தில் 95% லாபம் அளிக்கும் 65 பிராண்டுகள் மீது கவனத்தை செலுத்துவதற்காக, மற்ற 100 பிராண்டுகளை அதன் தயாரிப்புக் குழுவிடம் இருந்து கைவிடுவதாக அறிவித்தது. அக்டோபர் 31, 2015 வரை நிறுவனத்தின் தலைவர் மற்றும் தலைமை நிர்வாக அதிகாரியாக இருந்த ஏ.ஜி. லாஃப்லே, எதிர்காலத்தில் பி & ஜி ஆனது "முன்னணி பிராண்டுகளை நிர்வகிக்க மிகவும் எளிமையான, மிகவும் சிக்கலற்ற நிறுவனமாக இருக்கும்" என்றார்.  

## வரலாறு
ஐக்கிய இராச்சியத்தில் பிறந்த மெழுகுவர்த்தி உற்பத்தியாளர் வில்லியம் ப்ராக்டர், மற்றும் அயர்லாந்தில் பிறந்த சோப் உற்பத்தியாளர் ஜேம்ஸ் கேம்பிள், இருவரும் தத்தம் நாட்டிலிருந்து அமெரிக்காவிற்கு குடியேறினர்.  அவர்கள் முதலில் சின்சினாட்டியில் வசித்தனர். பின்னர் அவர்கள் ஒரே குடும்பத்திலிருந்து சகோதரிகள் ஒலிவியா மற்றும் எலிசபெத் நோரிஸ் ஆகியோரை திருமணம் செய்தபொழுது சந்தித்தனர். திருமணத்திற்கு பிறகு, அவர்களது மனைவியின் தந்தை அலெக்சாண்டர் நோரிஸ், ஒரு கூட்டத்தினை ஏற்பாடு செய்து இவர்கள் இருவரும் இணைந்து தொழில் நடத்த வற்புறுத்தினார். இதன் விளைவாக, 1837 அக்டோபர் 31 ம் தேதி, ப்ராக்டர் & கேம்பிள் நிறுவனம் உருவாக்கப்பட்டது.  

1858-1859 ஆம் ஆண்டில், விற்பனை $1மில்லியனாக உயர்ந்தது. அந்த கட்டத்தில், சுமார் 80 ஊழியர்கள் பி & ஜீக்காக வேலை செய்தார்கள். அமெரிக்க உள்நாட்டுப் போர் காலத்தில், அமெரிக்க இராணுவத்திற்காக சோப்பு மற்றும் மெழுகுவர்த்தி வழங்குவதற்கான ஒப்பந்தங்களை நிறுவனம் பெற்றது. யுத்தகால விற்பனையின் மூலம் அதிகரித்த இலாபத்துடன் கூடுதலாக, நாடு மூழுவதுமுள்ள வீரர்களுக்கு பி & ஜீயின் தயாரிப்புகள் அறிமுகம் ஆனது.  

1880 களில், ப்ரொக்டர் & கேம்பிள் ஒரு புதிய தயாரிப்பை விற்பனை செய்யத் தொடங்கியது, அது ஐவரி என்றழைக்கப்பட்ட தண்ணீரில் மிதக்கும் ஒரு மலிவான சோப்பு ஆகும். 1887 ஆம் ஆண்டில் வில்லியம் ப்ரெக்டரின் பேரனான வில்லியம் ஆர்க்கெட் ப்ரோட்சர், நிறுவன ஊழியர்களுக்கான லாபம்-பகிர்வு திட்டத்தைத் துவங்கினார். தொழிலாளர்களுக்கு ஒரு நிறுவனத்தின் பங்குகளைக் கொடுப்பதன் மூலம் வேலை நிறுத்தத்தினை தவிர்க்கலாம் என்று அவர் கருதினார்.  

## இயக்கம்
2016 ஜீலை 1ன் படி, இந்த நிறுவனத்தின் கட்டமைப்புகளை பத்து பிரிவுகள் மற்றும் ஆறு விற்பனை மற்றும் சந்தை நிறுவனங்களாக வகைப்படுத்தலாம்.  
- பிரிவுகள்
  - குழந்தை பராமரிப்பு
  - துணி பராமரிப்பு
  - குடும்ப பராமரிப்பு
  - பெண்மைப் பராமரிப்பு
  - சீர்ப்படுத்தல் மற்றும் அழகுபடுத்துதல்
  - முடி பராமரிப்பு
  - வீடு பராமரிப்பு
  - வாய் பராமரிப்பு
  - தனிப்பட்ட சுகாதாரம்
  - தோல் & தனிப்பட்ட பாதுகாப்பு
- விற்பனை மற்றும் சந்தை நிறுவனங்கள்
  - ஆசியா பசிபிக்
  - ஐரோப்பா
  - கிரேட்டர் சீனா
  - இந்தியா, மத்திய கிழக்கு, மற்றும் ஆப்பிரிக்கா (IMEA)
  - வட அமெரிக்கா
  - தென் அமெரிக்கா

இந்த நிறுவனத்தின் உற்பத்தி தொழிற்சாலைகள் பின்வரும் நாடுகளில் இயங்குகிறது:  

- 
- 
- 
- 
- 
- 
- 
- 
- 
- 
- 
- 
- 

- 
- 
- 
- 
- 
- 
- 
- 
- 
- 
- 
- 
- 
-
# ரோசென்மண்டாக்


**ரோசென்மண்டாக்** (***Rosenmontag***</span> என்பது செர்மனியத் திருவிழா ஆகும். இது ஒவ்வோர் ஆண்டும் கிறித்தவரகளின் தவக் காலம் தொடங்கும் நாளான திருநீறுப் புதனுக்கு முந்தைய திங்களன்று கோலாகலமாகக் கொண்டாடப்படுகிறது. செவ்வாயன்று கொண்டாடப்படும் "மார்டி கிறாஸ்" இதே போன்றதுதான். ரோஸ் திங்கள் ஜெர்மனி, ஆஸ்திரியா, சுவிட்சர்லாந்து, பெல்ஜியம் (யுபன்) உள்ளிட்ட ஜெர்மன் மொழி பேசும் நாடுகளில் கொண்டாடப்படுகிறது, குறிப்பாக பெர்ன், டூசல்டார்ஃப், ஆசேன் மற்றும் மெயின்ஸ் ஆகியவற்றில் ரைன்லேண்ட் கார்னிவல் கோட்டை போன்ற இடங்களில் , பான், தியூசல்டோர்ஃபு, ஆஃகன், மைன்ஸ். மிகவும் சிறப்பாக கொண்டாடப்படுகிறது.  

இந்தத் திருவிழாவானது ஜெர்மன் மொழியில் ரோசென்மண்டாக் என்று அழைக்கப்படுகிறது. இது ரோசஸ் மொண்டாக் என்ற இரு சொற்களின் சேர்கையாகும். இதில் ரோசஸ் என்பதன் பொருள் களியாட்டம் என்பதாகும் மொன்டாக் என்பதன் பொருள் திங்கள் என்பது ஆகும்.  

## மீள்பார்வை
இந்தத் திருவிழாவில் கலந்துகொள்ளும் இளைஞர்கள், பொதுமக்கள் போன்றவர்கள் அரசியல் தலைவர்களின் பொம்மைகளைச் செய்து நையாண்டி செய்தபடி வருகிறார்கள். அப்படி வருபவர்களும் தங்களுக்குப் பிடித்த கதாபாத்திரங்கள்போல ஒப்பனை செய்துகொண்டு வருவது பார்ப்பவர்களை நகைப்பில் ஆழ்த்தும். திருவிழாவுக்காக வடிவமைக்கப்படும் உலக அரசியல் தலைவர்களின் கேலிச் சித்திரப் பொம்மைகளைப் பார்க்க திருவிழாவின்போது உலகம் முழுவதிலிருந்தும் சுற்றுலாப் பயணிகள் ஜெர்மனியில் குவிந்துவிடுகின்றனர். 2018 ஆண்டு நடைபெற்ற இந்த விழாவில் சுமார் பத்தாயிரத்துக்கும் மேற்பட்ட வெளிநாட்டவர்கள் பங்கேற்றுள்ளனர். பல்வேறு கருத்துகளை வெளிப்படுத்தும் 74 வகையாகன கேலிச் சித்திர பொம்மைகள் இந்த ஆண்டு நடைபெற்ற விழாவில் இடம்பெற்றன.
# ஆனந்த ஆராதனை



**ஆனந்த ஆராதனை** 1987 ஆவது ஆண்டில் தினேஷ் பாபு இயக்கத்தில் வெளியான ஒரு தமிழ்த் திரைப்படமாகும். டி. எசு. பிரசாத் தயாரித்த இத்திரைப்படத்தில் மோகன், சுகாசினி, ஸ்ரீவித்யா ஆகியோர் முக்கிய வேடங்களில் நடித்திருந்தனர்.  

## நடிகர்கள்
- மோகன்
- சுகாசினி
- ஸ்ரீவித்யா
- லிசி
- செந்தில்
- கோவை சரளா
- தியாகு
- சார்லி

## பாடல்கள்
இத்திரைப்படத்திற்கு மனோஜ் கியான் இசையமைத்திருந்தனர். பாடல் வரிகளை கங்கை அமரன், வைரமுத்து, எம். ஜி. வல்லபன் ஆகியோர் எழுதியிருந்தனர்.
# கே. எஸ். ராமகிருஷ்ணன்



**கே. எஸ். ராமகிருஷ்ணன்** (**K. S. Ramakrishnan**), தமிழ்நாடு சட்டமன்றத்தின் முன்னாள் உறுப்பினர் ஆவார். இவர் 1971ம் ஆண்டில் நடைபெற்ற தமிழ்நாடு சட்டமன்றத் தேர்தலில், மதுரை கிழக்கு சட்டமன்றத் தொகுதியிலிருந்து, திராவிட முன்னேற்றக் கழகம் சார்பாக, தன்னை எதிர்த்து போட்டியிட்ட இந்திய தேசிய காங்கிரசு கட்சியின் வேட்பாளர் எல். கே. டி. முத்துராம் என்பவரை, 2412 வாக்கு வித்தியாசத்தில் வென்றவர்.  

2016 தமிழ்நாடு சட்டமன்றத் தேர்தலின் போது, மதுரை கிழக்குத் தொகுதியின் பெயர், மதுரை தெற்கு சட்டமன்றத் தொகுதி எனப் பெயர் மாற்றம் செய்யப்பட்டது.  

## வரலாறு
கே. எஸ். இராமகிருஷ்ணன் துவக்கத்தில் இந்திய தேசிய காங்கிரசு கட்சியில் தீவிரமாக செயல்பட்டவர். மதுரை நகராட்சி மன்ற உறுப்பினராகவும், பின்னர் 1967 - 71களில் மதுரை நகராட்சி மன்றத் தலைவராகவும் இருந்தவர். திராவிட முன்னேற்றக் கழகத்தின் மதுரை மாவட்டச் செயலாளர் மேயர் முத்துவின் முயற்சியால், கே. எஸ். இராமகிருஷ்ணன், காங்கிரஸ் கட்சியை விட்டு விலகி, திராவிட முன்னேற்றக் கழகத்தில் இணைந்தார்.  

கே. எஸ். இராமகிருஷ்ணன், மதுரை இராமகிருஷ்ணா கைத்தறி நெசவாளர்கள் கூட்டுறவு சங்கத்தின் தலைவர் பதவியில் இருக்கையில், மதுரையில் உள்ள கூட்டுறவு சங்கங்களின் நெசவாளர்களுக்கு திருப்பரங்குன்றம் மலைக்கு பின்புள்ள நிலையூர் பகுதியில் 1985ல் கைத்தறி நகர் நிறுவுவதற்கு பாடுபட்டவர்.  

இவரது மகள் வழி பேரன் எஸ். எஸ். சரவணன், 2016 தமிழ்நாடு சட்டமன்றத் தேர்தலில்  
மதுரை தெற்கு சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பாகத் தமிழக சட்டமன்றத்திற்குத் தேர்ந்தெடுக்கப்பட்டார்.
# உட்புற இரத்தப்போக்கு


**உட்புற இரத்தப்போக்கு** (*internal bleeding* அல்லது *internal hemorrhage*) என்பது இரத்த ஓட்ட மண்டலத்தில் இருந்து உடற்குழி அல்லது இடைவெளியில் இரத்த இழப்பு ஏற்படுவதைக் குறிக்கிறது.(இது உட்புற இரத்தக் கசிவு எனவும் அழைக்கப்படுகிறது.). இது தீவிர மருத்துவ சிகிச்சை அளித்து அவசரமாகக் கவனிக்கப்பட வேண்டிய ஒன்று. ஆனால் தீவிர மருத்துவ சிகிச்சையானது இரத்தப்போக்கு விகிதம் மற்றும் இரத்தப்போக்கு ஏற்பட்ட இடத்தைப் பொறுத்தே அமையும். (எ.கா. இதயம், மூளை, வயிறு, நுரையீரல்கள்). முறையான மருத்துவ சிகிச்சையை விரைவில் பெறாவிட்டால் இது மரணத்தையும் இருதய நோயையும் ஏற்படுத்தும்.
# பொதுத்துறை நிறுவனங்கள், இந்தியா

**பொதுத்துறை நிறுவனங்கள்** (**Public sector undertakings in India (PSU)** or (**Public Sector Enterprise**).  
இந்திய அரசு தனியாகவோ அல்லது மாநில அரசுகளுடன் இணைந்தோ, அல்லது இரண்டிற்கும் மேற்பட்ட மாநில அரசுகள் இணைந்து நடத்தும் தொழில், வணிகம் மற்றும் சேவை நிறுவனங்களை பொதுத்துறை நிறுவனங்கள் என்பர். பொதுத்துறை நிறுவனப் பங்குகளில், இந்திய அரசு அல்லது மாநில அரசுகளின் பங்கு முதலீடு 51% மேலாக உள்ளது.  

பொதுத்துறை நிறுவனங்கள், இந்திய அரசின் பொதுத் துறை நிறுவனங்கள் மற்றும் மாநில அரசுகளின் பொதுத்துறை நிறுவனங்கள் என இரண்டாக வகைப்படுத்துவர்.  

இந்திய அரசின் கனரகத் தொழில்கள் மற்றும் பொதுத்துறை நிறுவனங்களின் அமைச்சகத்தின் கீழ் இந்திய அரசின் பொதுத்துறை நிறுவனங்கள் செயல்படுகிறது.  

## வரலாறு
1947ல் இந்திய விடுதலையின் போது, வேளாண்மையை அதிகம் சார்ந்திருந்தது. மக்கட்தொகை பெருக்கத்தாலும், பெருந்தொழில்கள் வளர்ச்சியின்மையால் இந்தியப் பொருளாதாரம் மிகவும் பின் தங்கியிருந்தது.  

நாட்டின் தொழில், வணிகம் மற்றும் உள்கட்டமைப்பு வளர்ச்சிக்காக, 1950ல் இந்திய அரசு திட்டக் குழுவை அமைத்தது. இந்தியப் பிரதமர் ஜவகர்லால் நேரு, கலப்பு பொருளாதாரத்தை நடைமுறைப் படுத்த ஐந்தாண்டு திட்டங்களை அறிவித்தார்.  

இரண்டாவது ஐந்தாண்டு திட்டத்தின் போது (1956–60), 1956ல் நாட்டை தொழில்மயப்படுத்தும் தீர்மானத்தின் படி, இந்திய அரசின் சார்பில் பொதுத் துறை நிறுவனங்கள் துவக்கப்பட்டது.  

## நவரத்தினா நிறுவனங்கள்

தற்போது இந்திய அரசின் கனரகத் தொழில்கள் மற்றும் பொதுத்துறை அமைச்சகத்தின் கீழ் ஏறத்தாழ 300 பொதுத்துறை நிறுவனங்கள் உள்ளது. அவைகளில் அதிக இலாபம் ஈட்டும் 94 நவரத்தின நிறுவனங்கள் உள்ளது.  

## இதனையும் காண்க
- பொதுத்துறை நவரத்தின நிறுவனங்கள்
# பீட்டாட்ரான்

எடை கொண்ட காந்தத்தைக் கொண்ட, இல்லினாய்சு பல்கலைகழகத்திலுள்ள ஒரு பீட்டாட்ரான்.]]  
யில் உருவாக்கப்பட்ட 6 MeV ஆற்றல் கொண்ட ஒரு பீட்டாட்ரான்]]  

**பீட்டாட்ரான்** (*Betatron*) என்பது ஒரு சுழல் துகள் முடுக்கியாகும். இது வளைய வடிவ வெற்றிடக் குழாயைத் தனது இரண்டாம் நிலை (secondary) சுருளாகக் கொண்ட மின்மாற்றியாகும். மின்மாற்றியின் முதலாம் நிலை (primary) சுருளுக்கு மாறுதிசை மின்னோட்டம் வழங்கப்பட்டு, வெற்றிடத்தில் வட்டப்பாதையில் இலத்திரன்கள் முடுக்கப்படுகின்றன. இலத்திரன் துப்பாக்கி மூலம் பெறப்படும் இலத்திரன் கற்றைகள் முடுக்க உருவாக்கப்பட்ட முதல் கருவியே பீட்டாட்ரான் ஆகும்.  

1935 ல் செர்மனி நாட்டைச் சேர்ந்த மேக்சு ச்டீன்பெக் (Max Steenbeck) இலத்திரன்களை முடுக்கும் பீட்டாட்ரானை உருவாக்கினார். ஆனால் இதன் கருத்துரு ரூல்ப் வைடுரோவால் (Rolf Widerøe) உருவாக்கப்பட்டது. இவர் உருவாக்கிய தூண்டல் துகள் முடுக்கி (induction accelerator) சரியாக இலத்திரன்களைக் குவிக்காததால் தோல்வியடைந்தது, 1940 ல் அமெரிக்காவைச் சேர்ந்த டொனால்டு கெர்சுட் (Donald Kerst) இக் கருவிக்கு முழு வடிவம் கொடுத்தார்.  

## செயல்பாட்டு தத்துவம்
பாரடேயின் மின் காந்தத் தூண்டல் தத்துவத்தில் செயல்படும் மி்ன்மாற்றிகளைப் போன்றே செயல்படுகிறது. மாறும் காந்தப்புலம் முதன்மைச் சுற்றில் வழங்கப்படுகிறது, இவை வெற்றிடமாக்கப்பட்ட வட்ட குழாயின் வழியே, இலத்திரன்கள் முடுக்கப்படுகின்றன.  

நிலையான வட்டப்பாதையில் செயல்படும் இலத்திரன்கள், கீழ்காணும் சூத்திரத்தின் படி செயல்படுகிறது.  

:<math>\theta_0 = 2 \pi r_0^2 H_0,</math>  
இதில்  
:<math>\theta_0</math> இலத்திரனின் வட்டப்பாதைப் பரப்பிலுள்ள பாயத்தைக் குறிக்கிறது,  
:<math>r_0</math> இலத்திரனின் வட்டப்பாதை ஆரத்தையும்,  
:<math>H_0</math>,<math>r_0</math> என்ற இடத்திலுள்ள காந்தப் புலத்தையும் குறிக்கிறது.  

அதே சூத்திரம் இவ்வாறும் எழுதப்படுகிறது.  

:<math>\Leftrightarrow H_0 = \frac{1}{2} \frac{\theta_0}{\pi r_0^2}.</math>  

## சொற்தோற்றம்
பீட்டாட்ரான் என்பது இலத்திரன்களுக்கு வழங்கப்படும் பீட்டா துகள் என்ற பெயரிலிருந்து பெறப்பட்டது.  
"*Außerordentlichehochgeschwindigkeitselektronenentwickelndesschwerarbeitsbeigollitron*" என்ற செர்மானியப் பெயரும் பரிசீலிக்கப்பட்டது. இதற்கு அர்த்தம் அதிவேக இலத்திரன்களை உருவாக்க கடினமாக இயங்கும் கருவி என்பதாகும்.  

## பயன்கள்
துகள் இயற்பியலில் 300 MeV வரை ஆற்றல் கொண்ட இலத்திரன்களை முடுக்க பீட்டாட்ரான் பயன்படுகிறது. அதி வேக இலத்திரன் கற்றைைகள் உலோகத் தகட்டின் மீது மோதும் போது எக்சு-கதிர் மற்றும் காம்மா கதிர்களை உருவாக்கும் மூலமாகச் செயல்படுகிறது. இவ்வகை எக்சு கதிர்கள் மருத்துவம் மற்றும் தொழிற்துறையிலும் பயன்படுத்தப்படுகிறது (radiation oncology).  
அணுக்கரு ஆயுதங்களின் செயல்பாட்டைச் சோதிக்கப் பயன்படும் கடின எக்சு கதிர்களை உருவாக்கப் பயன்படுகிறது.  

1950 களில் பீட்டாட்ரான்களைக் கொண்டு புற்றுநோய்க்கான சிகிச்சை அளிக்கும் மருத்துவமனை மேடிசன் என்ற இடத்தில் துவக்கப்பட்டது.  

## குறைபாடு
பீட்டாட்ரானின் ஆற்றல், காந்தப்புலத்தின் ஆற்றலைக் கொண்டு செயல்படுவதால், இரும்பு உள்ளகம் கொண்ட பீட்டாட்ரான் ஒரளவுக்கு மேல் ஆற்றலை உருவாக்க இயலவில்லை. அடுத்து உருவாக்கப்பட் சின்குரோத்திரன் போன்ற கருவிகள், இந்தக் குறைபாட்டை சரி செய்தன.
# து. மெ. தைலப்பன்



**து. மெ. தைலப்பன்** (T. M. Thailappan) ஓர் இந்திய அரசியல்வாதியும் தமிழக சட்டமன்றத்தின் ஒரத்தநாடு சட்டமன்றத் தொகுதியின் முன்னாள் உறுப்பினரும் ஆவார். 1977 ஆவது ஆண்டில் நடந்த தமிழ்நாடு சட்டமன்றத் தேர்தலில் ஒரத்தநாடு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1977 | ஒரத்தநாடு | திமுக | 35.09 | } |
# காத்தாடி


**காத்தாடி** (Kaathadi), கல்யாண் இயக்கத்தில், சிறீநிவாஸ் சம்பந்தம், வி.என். ரஞ்சித்குமார், கே. சசிகுமார் ஆகியோரின் தயாரிப்பில் வெளியான தமிழ்ப்படம். அவிசேக் கார்த்திக், தன்சிகா, டேனியல் ஆனி போப் ஆகியோர் இத்திரைப்படத்தில் முதன்மைப் பாத்திரங்களில் நடித்துள்ளனர். இத்திரைப்படம் ஆர். பவன், தீபன். பி ஆகியோரின் இசையிலும், ஜேமின் ஜோம் ஐயனத்தின் ஒளிப்பதிவிலும், விஜய் வேலுக்குட்டியின் படத்தொகுப்பிலும் பெப்ருவரி 23, 2018இல் திரையரங்குகளில் வெளியான தமிழ்த்திரைப்படம்.  
## நடிப்பு

- அவிசேக் கார்த்திக்]]
- தன்சிகா
- டேனியல் ஆனி போப்
- இராசேந்திரன்
- காளி வெங்கட்
- ஜான் விஜய்
- சம்பத் ராஜ்
- கோட்டா சீனிவாச ராவ்
- மனோபாலா
- பேபி சதன்யா
- லொல்லு சபா மனோகர்

## படப்பணிகள்
காத்தாடி படத்தின் இயக்குநர் கல்யாண் நாளைய இயக்குநர் என்னும் தொலைக்காட்சி நிகழ்ச்சியின் பங்கேற்பாளர். இவர் அக்டோபர் 2014இல் இருந்து காத்தாடி படப்பணிகளைத் தொடங்கினார். இப்படத்தின் பின் உருவாக்கப் பணிகள் 2015இல் முடிந்தன. இத்திரைப்படத்தின் பெரும்பகுதி படப்பிடிப்பு சென்னை, கேரளா, ஏலகிரி ஆகிய இடங்களில் நடத்தப்பட்டது இப்படத்தின் முன்னோட்டம் 21 பெப்ருவரி 2018இல் வெளியானது.  
## இசை

இத்திரைப்படத்திற்கான இசையை ஆர். பவனும், தீபன். பியும் அமைத்துள்ளனர். இப்டத்தின் பாடல் வெளியீடு 3 சூன் 2016இல் மியூசிக்247ஆல் வெளியிடப்பட்டது.  

## கதை
இத்திரைப்படம் பரபரப்பான நகைச்சுவைத் திரைப்படம். தொழிலதிர் ஒருவரின் குழந்தை சாதன்யாவை அவிஷேக், சுமார் மூஞ்சி குமார் டேனியல் ஆகிய இருவரும் பணத்திற்காக கடத்தி விடுகின்றனர். காவல் அலுவராக நடித்திருக்கும் தன்ஷிகா கடத்தல்காரர்களிடமிருந்து பேபி சாதன்யாவை எப்படி காப்பாற்றுகின்றனர் என்பதே கதை.
# ஆல்கீனைல் பெராக்சைடு



**ஆல்கீனைல் பெராக்சைடுகள்** *(Alkenyl peroxides)* என்பவை பெராக்சைடு தொகுதியுடன் நேரடியாக ஓர் எச்சம் போல ஆல்கீன் தொகுதி இணைந்திருக்கும் வேதிச் சேர்மங்களைக் குறிக்கும். பலவீனமான O-O பிணைப்புகளைப் பெற்றுள்ள இச்சேர்மங்கள் பொதுவாக நிலைப்புத் தன்மையற்றவைகளாக உள்ளன.  

## பண்புகள்

ஆல்கீனைல் பெராக்சைடுகள் எளிதாக O-O பிணைப்புகள் சமபிளவு அடைவதன் மூலம் சிதைவடைந்து இரண்டு தனி உறுப்புகளாகின்றன. ஆக்சைல் தனி உறுப்பு மற்றும் ஆல்கீனைலாக்சைல் தனி உறுப்பு அல்லது α- ஆக்சோ-ஆல்கைல் தனி உறுப்பு என்பவை அவ்விரண்டு தனி உறுப்புகளாகும்.  

முறையே ஒத்திசைவு நிலைபெற்ற ஆல்கினைலாக்சைல் தனி உறுப்பும், வலிமையான கார்பனைல் பிணைப்பும் உருவாகின்ற காரணத்தாலேயே O-O பிணைப்பு பலவீனமான பிணைப்பாகக் காணப்படுகிறது . அரைல் பெராக்சைடுகளுக்கும் இதே காரணம் பொருந்தும் என அறியப்படுகிறது. இவ்விருவகை சேர்மங்களும் பிற பெராக்சைடுகளுடன் ஒப்பிடுகையில் பலவீனமான O-O பிணைப்புகளையே கொண்டுள்ளன. இப்பிணைப்புகள் இருப்பதை முன்னிட்டே ஆல்கீனைல் பெராக்சைடுகள் பொதுவாக வினைத்திற இடைநிலைப் பொருள்கள் எனப்படுகின்றன . சில பல்லின அரைல்பெராக்சைடுகள் விதிவிலக்காக அதிக நிலைப்புத்தன்மையுடன் விவரித்து அடையாளப்படுத்தக் கூடிய வகையில் காணப்படுகின்றன .  

## தோற்றம்

### வளிமண்டலத்தில்

வளிமண்டல வேதியியலில் ஆல்கீனைல் ஐதரோபெராக்சைடுகள் வினைத்திறன் மிக்க இடைநிலைகள் என்று ஒப்புக்கொள்ளப்பட்டுள்ளது . வளிமண்டலத்திலுள்ள ஆல்க்கீன்கள் ஓசோனாற்பகுப்பு வினையின் மூலம் ஆல்கீனைல் ஐதரோபெராக்சைடுகள் உருவாகின்றன. மேலும் ஐதராக்சைடு தனிஉறுப்புகள் சிதைவினாலும் இவை உருவாகின்றன. காற்றிலுள்ள மாசுக்களை சிதைப்பதில் இவை முக்கியப்பங்கு வகிக்கின்றன. பகற்பொழுதில் ஒளியுடன் ஒளிவேதிம கதிரியக்க வினையின் வழியாக ஐதராக்சில் தனி உறுப்புகள் உருவாகின்றன. இரவுப்பொழுதில் பிரதான மூலமாகக் கருதப்படும் ஆல்கீனைல் பெராக்சைடுகள் வழியாகவே ஐதராக்சில் தனி உறுப்புகள் உருவாகின்றன செயல்சார்பு நிலைக்கு மாற்றுகின்றன. அல்லது ஆல்கீன்களுடன் ஆல்கீனைலாக்சில் தனி உறுப்பு சேர்த்து கீட்டோன் எச்சங்களை அறிமுகப்படுத்துகின்றன .
# சின்னக்குயில் பாடுது



**சின்னக்குயில் பாடுது** (*Chinna Kuyil Paaduthu*) 1987 ஆவது ஆண்டில் பி. மாதவன் இயக்கத்தில் வெளியான ஒரு தமிழ்த் திரைப்படமாகும். பி. எம். வெங்கட் பிரசாத், பி. எம். அருண்குமார் இணைந்து தயாரித்த இத்திரைப்படத்தில் சிவகுமார், அம்பிகா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.  

## கதை
தனது எட்டு வயது மகன் ராஜுவால் கட்டாயப்படுத்தப்பட்டு, ஒரு விதவை தனது முதல் திருமணத்தை மறைத்து கீதாவை மணக்கிறான். கீதா தனது முதல் திருமணத்தைப் பற்றி அறிந்ததும், அவள் திருமணத்தை நிறுத்திவிட்டு அவனை விட்டு வெளியேறுகிறாள்.  

## நடிகர்கள்
- சிவகுமார் - ராஜா
- கே. பாக்யராஜ்- பாபு
- மாஸ்டர் டிங்கு- ராஜாவின் மகன் ரவி
- அம்பிகா- கீதா
- இளவரசி - ராஜாவின் சகாவாக வசந்தி
- மனோரமா- கீதாவின் தாய்
- செந்தில்- சந்தனா பொட்டு சண்முகம்
- சோ ராமசாமி- ராஜாவின் சகா
- ஜீவிதா - ராஜாவின் முதல் மனைவி இலட்சுமி
- குமரிமுத்து- பாபுவின் தந்தை
- கே.சூர்யா கலா- பாபுவின் தாயான சிவகாமி
- மது மோகன்- மேலாளர்
- சாமிக்கண்ணு- ஆறுமுகம்
- பீலி சிவம்
- லூசு மோகன்- கபாலி
- கோவை சரளா- சிறப்புத் தோற்றம்

## திரைப்படக்குழு
- கலை: பி.துரை
- ஸ்டில்ஸ்: ஏ. சிம்மையா
- வடிவமைப்பு: தீனாதயால்
- விளம்பரம்: நேர்த்தியானது
- செயலாக்கம்: விஜய கலர் லேப்
- ஆடியோகிராபி: வீனஸ் டப்பிங் தியேட்டர்கள் மற்றும் மனிஷ் டப்பிங் தியேட்டர்கள்
- மறு - பதிவு: எஸ்.பி. ராமநாதன் மற்றும் பாபு
- நடனம்: கே.சிவசங்கர்
- வெளிப்புறம்: அருண் பிரசாத் மூவி பி. லிமிடெட்

## பாடல்கள்
இத்திரைப்படத்திற்கு இளையராஜா இசையமைத்தார்.  
| 1 | "உன்னை நானே" | கே. எஸ். சித்ரா | வாலி | 04:42 |
| --- | --- | --- | --- | --- |
| 2 | "சித்திரை மாதத்து" | கே. எஸ். சித்ரா, மலேசியா வாசுதேவன் | முத்துலிங்கம் | 04:14 |
| 3 | "சின்னக் குயில் ஒரு" | இளையராஜா | 04:26 |  |
| 4 | "கண்ணுமணி" | எஸ். ஜானகி | கங்கை அமரன் | 03:39 |
| 5 | "அப்பாவுக்கு பையன்" | இளையராஜா | இளையராஜா | 02:29 |
| 6 | "சின்னக் குயில் பாடுது (தலைப்புப் பாடல்) | இசைக்கருவி | 02:23 |  |
# தூரத்துப் பச்சை



**தூரத்துப் பச்சை** என்பது 1987 ஆவது ஆண்டில் வெளியான ஒரு தமிழ்த் திரைப்படமாகும். மனோபாலா இயக்கிய இப்படத்தில் கார்த்திக், சுகாசினி, துளசி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.  

## நடிகர்கள்
- கார்த்திக்
- சுகாசினி
- துளசி
- கவுண்டமணி
- மனோரமா
- வடிவுக்கரசி
- வி. கே. ராமசாமி
## தயாரிப்பு
இப்படம் என்றும் நீ என்ற தலைப்பில் தயாரிப்பைத் தொடங்கி பல ஆண்டுகள் ஆனது.  

## பாடல்கள்
இத்திரைப்படத்திற்கு இளையராஜா இசையமைத்தார்.  

| **எண்.** | **பாடல்** | **பாடகர்கள்** | **வரிகள்** |
| --- | --- | --- | --- |
| 1 | "இதுவரையில் முதல் இரவு" | கிருஷ்ணசந்தர், எஸ். பி. சைலஜா | வாலி |
| 2 | "தீபங்களே ஒளி தூவுங்களே" | எஸ். பி. பாலசுப்பிரமணியம் | கங்கை அமரன் |
| 3 | "ஆனந்த மாலை தோள்சேரும்" | எஸ். ஜானகி, கிருஷ்ணசந்தர் | வைரமுத்து |
| 4 | "விழியே நலமா" | கங்கை அமரன், வாணி ஜெயராம் | புலமைப்பித்தன் |

## வரவேற்பு
இந்தியன் எக்ஸ்பிரஸ் எழுதியது "தூரத்துப் பச்சை விறுவிறுப்பாக நகர்கிறது, ஆனால் இறுதிக் காட்சிகளில் அனைத்தும் கலந்திருக்கும்".
# பழனி (அரசியல்வாதி)



**பழனி** (*K. B. Palani*) ஓர் இந்திய அரசியல்வாதியும் தமிழக சட்டமன்றத்தின் திருவையாறு சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த சட்டமன்றத் தேர்தலில் திருவையாறு தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | திருவையாறு | இந்திய தேசிய காங்கிரசு | 38.63 | } |
# ப. கலியபெருமாள்



**ப. கலியபெருமாள்** (P. Kaliyaperumal) ஓர் இந்திய அரசியல்வாதியும் தமிழக சட்டமன்றத்தின் திருவையாறு சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் திருவையாறு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1991 | திருவையாறு | அஇஅதிமுக | 58.06 | } |
# கு. சீனிவாசன்



**கு. சீனிவாசன்** (K. Srinivasan) ஓர் இந்திய அரசியல்வாதியும் தமிழக சட்டமன்றத்தின் மன்னார்குடி சட்டமன்றத் தொகுதியின் முன்னாள் உறுப்பினரும் ஆவார். 1991ஆவது ஆண்டில் நடந்த தமிழ்நாடு சட்டமன்றத் தேர்தலில் மன்னார்குடி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1991 | மன்னார்குடி | அஇஅதிமுக | 50.80 | } |
# டைபுரோப்பைல் பெராக்சிடைகார்பனேட்டு



**டைபுரோப்பைல் பெராக்சிடைகார்பனேட்டு** *(Dipropyl peroxydicarbonate)* என்பது C8H14O6 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பல்வேறு தொழிற்துறை பயன்களைக் கொண்டுள்ள, குறிப்பாக பலபடியாக்கல் வினையை முன்னெடுக்கும் இச்சேர்மம் உலுப்பெராக்சு 221 என்ற வர்த்தகப் பெயரால் அழைக்கப்படுகிறது .  

0–10 °செல்சியசு வெப்பநிலையில் தன்முடுக்க வெப்பங்கொள் சிதைவுறுதல் பண்பின் காரணமாக, டைபுரோப்பைல் பெராக்சிடைகார்பனேட்டு வெடித்தலுடன் சிதைவடைகிறது .
# டை-டெர்ட்-பியூட்டைல் பெராக்சைடு



**டை-டெர்ட்-பியூட்டைல் பெராக்சைடு** *(Di-tert-butyl peroxide)* என்பது C<sub>8</sub>H<sub>18</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இரு-மூவிணைய-பியூட்டைல் பெராக்சைடு என்ற பெயராலும் இதை அழைக்கலாம். இச்சேர்மத்தில் பெராக்சைடு தொகுதி இரண்டு மூவிணைய பியூட்டைல் தொகுதிகளுடன் இணைக்கப்பட்டுள்ளது. நிறமற்ற நீர்மமாகக் காணப்படும் இச்சேர்மம் அதிக நிலைப்புத்தன்மை கொண்ட கரிமப் பெராக்சைடுகளில் ஒன்றாகும்.  

## வினைகள்

100 °செல்சியசு வெப்பநிலைக்கு மேர்பட்ட வெப்பநிலையில் பெராக்சைடு பிணைப்புகள் சமப்பிளவு வினைக்கு உட்படுகின்றன. இக்காரணத்தினால்தான் கரிமத் தொகுப்பு வினைகளில் பலபடியாக்கல் வினையையும் தனி உறுப்பு உற்பத்தியையும் முன்னெடுக்கும் தொடக்கப் பொருளாக இதைப் பயன்படுத்துகிறார்கள். மெத்தில் தனி உறுப்புகள் உருவாக்கத்தின் வழியாக சிதைவு வினை நிகழ்கிறது.  

:(CH<sub>3</sub>)<sub>3</sub>COOC(CH<sub>3</sub>)<sub>3</sub> → 2 (CH<sub>3</sub>)<sub>3</sub>CO<sup>.</sup>  
:(CH<sub>3</sub>)<sub>3</sub>CO<sup>.</sup> → (CH<sub>3</sub>)<sub>2</sub>CO + CH<sub>3</sub><sup>.</sup>  
:2 CH<sub>3</sub><sup>.</sup> → CH<sub>3</sub>-CH<sub>3</sub>  

இயந்திரங்களில் எங்கெல்லாம் ஆக்சிசன் கட்டுப்படுத்தப்படுகிறதோ அங்கெல்லாம் டை-டெர்ட்-பியூட்டைல் பெராக்சைடின் கொள்கை பயன்படுத்தப்படுகிறது. ஏனெனில் இம்மூலக்கூறு எரிபொருளையும் ஆக்சிசனேற்றியையும் வழங்குகிறது .
# 1,2-டையாக்சேன்



**1,2-டையாக்சேன்** *(1,2-Dioxane)* என்பது (CH<sub>2</sub>)<sub>4</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆர்த்தோ டையாக்சேன் என்ற பெயராலும் இதை அழைக்கிறார்கள். மூலச்சேர்மத்தை தனித்துப் பிரிக்க இயலவில்லை என்றாலும் பதிலீடு செய்யப்பட்ட 1,2-டையாக்சேனைத் தயாரிக்க முடிகிறது. சில இயற்கை மூலங்களிலிருந்தும் இதை தனித்துப் பிரிக்கிறார்கள்  

## இவற்றையும் காண்க
- 1,3-டையாக்சேன்
- 1,4-டையாக்சேன்
# 1,3-டையாக்சேன்



**1,3-டையாக்சேன்** *(1,3-Dioxane)* என்பது (CH<sub>2</sub>)<sub>4</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெட்டா டையாக்சேன் என்ற பெயராலும் இதை அழைக்கிறார்கள். இச்சேர்மத்தின் சிஏஎசு எண் 505-22-6 ஆகும். ஐரோப்பிய சமூக எண் 208-005-1 என்றும் வேதிப் பொருட்களின் நச்சு விளைவுப் பதிவெண் யேகி8224000 என்றும் குறிக்கப்படுகிறது  

பிரான்சுடெட்டு அல்லது இலூயிசு அமில வினையூக்கி முன்னிலையில் 1,3-புரோப்பேன் டையால் அல்லது 1,2-ஈத்தேன் டையாலுடன் கார்பனைல் சேர்மங்களைச் சேர்த்து 1,3-டையாக்சேன்களும் 1,3-டையாக்சோலேன்களும் தயாரிக்கப்படுகின்றன.  

## இவற்றையும் காண்க
- 1,2-டையாக்சேன்
- 1,4-டையாக்சேன்
# பிசு(டிரைமெத்தில்சிலில்) பெராக்சைடு



**பிசு(டிரைமெத்தில்சிலில்) பெராக்சைடு** *(Bis(trimethylsilyl) peroxide)* என்பது (CH3)3SiO)2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பிசு(மும்மெத்தில்சிலில்) பெராக்சைடு என்ற பெயராலும் இச்சேர்மத்தை அழைக்கலாம். நிறமற்ற இந்நீர்மம் அமிலக்குழுக்கள் பற்றாக்குறை ஏற்படும்வரையில் கரிமக் கரைப்பான்களில் கரைகிறது. ஐதரசன் பெராக்சைடுஇணையொத்த புரோட்டான் வழங்காச் சேர்மமாக வர்ணிக்கப்படுகிறது. இதனடிப்படையில் சில கரிம ஆக்சிசனேற்ற வினைகளில் பயன்படுத்தப்படுகிறது. கரிம இலித்தியம் சேர்மங்களுடன் சேர்த்து சூடுபடுத்தினால் பிசு(டிரைமெத்தில்சிலில்) பெராக்சைடு சிலில் ஈதர்களைக் கொடுக்கிறது. மும்மெத்தில்சிலில் குளோரைடுடன் ஐதரன் பெராக்சைடு – யூரியா அணைவு போன்ற ஐதரசன் பெராக்சைடின் நீரிலி கூட்டு விளைபொருள்களை சேர்த்து சூடுபடுத்துவதால் பிசு(டிரைமெத்தில்சிலில்) பெராக்சைடு தயாரிக்க இயலும் .